KOMISSION TÄYTÄNTÖÖNPANOASETUS (EU) 2021/606,

annettu 14 päivänä huhtikuuta 2021,

täytäntöönpanoasetuksen (EU) 2021/405 liitteen I, liitteiden IV–XIII ja liitteen XVI muuttamisesta siltä osin kuin on kyse Valko-Venäjää sekä Yhdistynyttä kuningaskuntaa ja sen kruunun alaisuuteen kuuluvia Guernseyn, Mansaaren ja Jerseyn alueita koskevista kohdista niiden kolmansien maiden tai kolmansien maiden alueiden luetteloissa, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 127 artiklan 2 kohdan,

sekä katsoo seuraavaa:

(1) Komission delegoidulla asetuksella (EU) 2019/625 (2) täydennetään asetusta (EU) 2017/625 siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten tuloa unioniin kolmansista maista tai niiden alueilta koskevista edellytyksistä sen varmistamiseksi, että ne ovat asetuksen (EU) 2017/625 1 artiklan 2 kohdan a alakohdassa tarkoitetuissa elintarviketurvallisuutta koskevissa säännöissä vahvistettujen sovellettavien vaatimusten tai vähintään niitä vastaaviksi todettujen vaatimusten mukaiset. Näihin edellytyksiin sisältyy niiden ihmisravinnoksi tarkoitettujen eläinten ja tavaroiden yksilöiminen, joiden tulo unioniin on sallittua ainoastaan asetuksen (EU) 2017/625 126 artiklan 2 kohdan a alakohdan mukaisesti luetellusta kolmannesta maasta tai sen alueelta.

(2) Komission asetuksissa (EY) N:o 798/2008 (3), (EY) N:o 119/2009 (4), (EU) N:o 206/2010 (5) ja (EU) N:o 605/2010 (6), jotka kumotaan 21 päivästä huhtikuuta 2021 komission delegoidulla asetuksella (EU) 2020/692 (7), ja komission täytäntöönpanoasetuksessa (EU) 2019/626 (8), joka kumotaan 21 päivästä huhtikuuta 2021 komission täytäntöönpanoasetuksella (EU) 2021/405 (9), vahvistetaan niiden kolmansien maiden tai kolmansien maiden alueiden luettelot, joista tiettyjen eläinten ja tavaroiden tulo unioniin on sallittua. Täytäntöönpanoasetuksella (EU) 2021/405, jota sovelletaan 21 päivästä huhtikuuta 2021, korvataan komission asetuksissa (EY) N:o 798/2008, (EY) N:o 119/2009, (EU) N:o 206/2010 ja (EU) N:o 605/2010 sekä täytäntöönpanoasetuksessa (EU) 2019/626 olevat elintarviketurvallisuusvaatimuksia koskevat luettelot.

(3) Valko-Venäjä sisältyy täytäntöönpanoasetuksen (EU) 2019/626 liitteessä II olevaan luetteloon kolmansista maista, joista muiden kalastustuotteiden kuin simpukoiden, piikkinahkaisten, vaippaeläinten ja merikotiloiden tulo unioniin on sallittua, ja sillä on vesiviljelyn osalta jäämien valvontasuunnitelma, joka on hyväksytty komission päätöksen 2011/163/EU (10) 1 artiklan mukaisesti. Näin ollen on olemassa asianmukainen näyttö ja takeet, joilla varmistetaan, että Valko-Venäjä täyttää delegoidun asetuksen (EU) 2019/625 4 artiklan a–f alakohdan vaatimukset muiden kalastustuotteiden (mukaan lukien vesiviljelystä peräisin olevat kalastustuotteet) kuin simpukoiden, piikkinahkaisten, vaippaeläinten ja merikotiloiden unioniin tulon osalta. Valko-Venäjään täytäntöönpanoasetuksen (EU) 2021/405 liitteessä IX olevassa luettelossa tällä hetkellä liitetty huomautus ”Ainoastaan luonnonvarainen saalis” olisi poistettava, jotta kyseisestä kolmannesta maasta tulevien vesiviljelystä peräisin olevien kalastustuotteiden tulo unioniin voidaan sallia.

(4) Asetuksia (EY) N:o 798/2008, (EY) N:o 119/2009, (EU) N:o 206/2010 ja (EU) N:o 605/2010 sekä täytäntöönpanoasetusta (EU) 2019/626 muutettiin niiden kolmansien maiden tai kolmansien maiden alueiden luetteloissa, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua, olevien Yhdistynyttä kuningaskuntaa ja sen kruunun alaisuuteen kuuluvia Guernseyn, Mansaaren ja Jerseyn alueita koskevien kohtien osalta komission täytäntöönpanoasetuksilla (EU) 2020/2205 (11), (EU) 2020/2206 (12), (EU) 2020/2204 (13), (EU) 2020/2207 (14) ja (EU) 2020/2209 (15).

(5) Täytäntöönpanoasetuksessa (EU) 2021/405 ei sisällytetty näihin luetteloihin Yhdistynyttä kuningaskuntaa eikä sen kruunun alaisuuteen kuuluvia Guernseyn, Mansaaren ja Jerseyn alueita. Kyseistä täytäntöönpanoasetusta olisi sen vuoksi muutettava näiden kohtien sisällyttämiseksi siihen.

(6) Yhdistynyt kuningaskunta on toimittanut asianmukaisen näytön ja takeet, joilla varmistetaan, että eläimet ja tavarat, joiden on sallittua tulla unioniin Yhdistyneestä kuningaskunnasta ja sen kruunun alaisuuteen kuuluvilta Guernseyn, Mansaaren ja Jerseyn alueilta, täyttävät delegoidun asetuksen (EU) 2019/625 4 artiklan a–e alakohdassa säädetyt vaatimukset.

(7) Delegoidun asetuksen (EU) 2019/625 4 artiklan f alakohdassa säädetään, että komission hyväksymän jäämien valvontaohjelman olemassaolo, sen täytäntöönpano ja siitä tiedottaminen ovat tarvittaessa lisävaatimuksena kolmansien maiden tai niiden alueiden sisällyttämiselle asetuksen (EU) 2017/625 126 artiklan 2 kohdan a alakohdassa tarkoitettuun luetteloon. Luettelo kolmansista maista, joiden jäämiä koskevat valvontasuunnitelmat on hyväksytty, esitetään päätöksen 2011/163/EU liitteessä, jota on muutettu komission täytäntöönpanopäätöksellä (EU) 2020/2218 (16) Yhdistyneen kuningaskunnan ja sen kruunun alaisuuteen kuuluvien Guernseyn, Mansaaren ja Jerseyn alueiden toimittamien jäämiä koskevien valvontasuunnitelmien hyväksymisen osalta.

(8) Yhdistyneen kuningaskunnan toimittamat näyttö ja takeet huomioon ottaen kyseinen kolmas maa ja sen kruunun alaisuuteen kuuluvat Guernseyn, Mansaaren ja Jerseyn alueet olisi sisällytettävä täytäntöönpanoasetuksen (EU) 2021/405 liitteeseen I, liitteisiin IV–XIII ja liitteeseen XVI, sanotun kuitenkaan rajoittamatta unionin lainsäädännön soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti. Delegoidun asetuksen (EU) 2019/625 4 artiklan a–f alakohdassa säädettyjen vaatimusten noudattamisen uudelleenarviointi ei ole tarpeen.

(9) Täytäntöönpanoasetuksen (EU) 2021/405 liitettä I, liitteitä IV–XIII ja liitettä XVI olisi näin ollen muutettava.

(10) Koska täytäntöönpanoasetusta (EU) 2021/405 sovelletaan 21 päivästä huhtikuuta 2021, tätä asetusta olisi sovellettava samasta päivästä.

(11) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetuksen (EU) 2021/405 liite I, liitteet IV–XIII ja liite XVI tämän asetuksen liitteen mukaisesti.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 21 päivästä huhtikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä huhtikuuta 2021. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).

(3) Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

(4) Komission asetus (EY) N:o 119/2009, annettu 9 päivänä helmikuuta 2009, luettelon vahvistamisesta kolmansista maista tai niiden osista, joista saa tuoda yhteisöön tai kuljettaa yhteisön kautta luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihaa, sekä eläinlääkärintodistuksia koskevista vaatimuksista (EUVL L 39, 10.2.2009, s. 12).

(5) Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

(6) Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175, 10.7.2010, s. 1).

(7) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

(8) Komission täytäntöönpanoasetus (EU) 2019/626, annettu 5 päivänä maaliskuuta 2019, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta (EUVL L 131, 17.5.2019, s. 31).

(9) Komission täytäntöönpanoasetus (EU) 2021/405, annettu 24 päivänä maaliskuuta 2021, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti (EUVL L 114, 31.3.2021, s. 118).

(10) Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).

(11) Komission täytäntöönpanoasetus (EU) 2020/2205, annettu 22 päivänä joulukuuta 2020, asetuksen (EY) N:o 798/2008 liitteen I muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvaa Guernseytä koskevista kohdista sellaisten kolmansien maiden ja niiden alueiden, vyöhykkeiden tai erillisalueiden luettelossa, joista saa tuoda unioniin tai kuljettaa unionin kautta siipikarjan ja siipikarjatuotteiden lähetyksiä (EUVL L 438, 28.12.2020, s. 11).

(12) Komission täytäntöönpanoasetus (EU) 2020/2206, annettu 22 päivänä joulukuuta 2020, asetuksen (EY) N:o 119/2009 liitteen I muuttamisesta siltä osin kuin on kyse Yhdistynyttä kuningaskuntaa koskevasta kohdasta sellaisten kolmansien maiden tai niiden osien luettelossa, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihan lähetysten tuonti unioniin on sallittua (EUVL L 438, 28.12.2020, s. 15).

(13) Komission täytäntöönpanoasetus (EU) 2020/2204, annettu 22 päivänä joulukuuta 2020, asetuksen (EU) N:o 206/2010 liitteiden I ja II muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvia alueita koskevista kohdista sellaisten kolmansien maiden ja alueiden tai niiden osien luetteloissa, joista on sallittua tuoda unionin alueelle tiettyjä eläimiä ja tuoretta lihaa (EUVL L 438, 28.12.2020, s. 7).

(14) Komission täytäntöönpanoasetus (EU) 2020/2207, annettu 22 päivänä joulukuuta 2020, asetuksen (EU) N:o 605/2010 liitteen I muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvia alueita koskevista kohdista sellaisten kolmansien maiden tai niiden osien luettelossa, joista on sallittua tuoda unionin alueelle ihmisravinnoksi tarkoitettuja raakamaitoa, maitotuotteita, ternimaitoa ja ternimaitotuotteita (EUVL L 438, 28.12.2020, s. 18).

(15) Komission täytäntöönpanoasetus (EU) 2020/2209, annettu 22 päivänä joulukuuta 2020, täytäntöönpanoasetuksen (EU) 2019/626 liitteiden I, II ja III muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvia alueita koskevista kohdista sellaisten kolmansien maiden ja niiden alueiden tai osien luettelossa, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua (EUVL L 438, 28.12.2020, s. 24).

(16) Komission täytäntöönpanopäätös (EU) 2020/2218, annettu 22 päivänä joulukuuta 2020, päätöksen 2011/163/EU liitteen muuttamisesta siltä osin kuin on kyse Yhdistyneen kuningaskunnan ja sen kruunun alaisuuteen kuuluvien alueiden toimittamien jäämiä koskevien valvontasuunnitelmien hyväksymisestä (EUVL L 438, 28.12.2020, s. 63).